CELEX: C2007/199/55
Language: ro
Date: 2007-08-25 00:00:00
Title: Cauza T-351/03: Hotărârea Tribunalului de Primă Instanță din 11 iulie 2007 — Schneider Electric/Comisia ( Răspundere extracontractuală a Comunității — Prejudiciu suferit de o întreprindere datorită unei încălcări suficient de serioase a dreptului comunitar care viciază procedura de control al compatibilității cu piața comună a unei operațiuni de concentrare )

25.8.2007   
            
            
               RO
            
            
               Jurnalul Oficial al Uniunii Europene
            
            
               C 199/29
            
         Hotărârea Tribunalului de Primă Instanță din 11 iulie 2007 — Schneider Electric/Comisia
   (Cauza T-351/03) (1)
   
   („Răspundere extracontractuală a Comunității - Prejudiciu suferit de o întreprindere datorită unei încălcări suficient de serioase a dreptului comunitar care viciază procedura de control al compatibilității cu piața comună a unei operațiuni de concentrare’)
   (2007/C 199/55)
   Limba de procedură: franceza
   Părțile
   
      Reclamantă: Schneider Electric SA (Rueil-Malmaison, Franța) (reprezentanți: A. Winckler și M. Pittie, avocats)
   
      Pârâtă: Comisia Comunităților Europene (reprezentanți: inițial P. Oliver, É Gippini Fournier și C. Ingen-Housz, ulterior P. Oliver, O. Beynet și R. Lyal, în final P. Oliver, R. Lyal și F. Arbault, agenți)
   
      Intervenientă în susținerea reclamantei: Republica Franceză (reprezentant: G. de Bergues, agent)
   
      Intervenientă în susținerea pârâtei: Republica Federală Germania (reprezentanți: W.-D. Plessing și M. Lumma, agenți)
   Obiectul
   Acțiune în despăgubire pentru prejudiciul pe care reclamanta pretinde că l-a suferit datorită nelegalităților care viciau procedura de control al compatibilității cu piața comună a operațiunii de concentrare între Schneider Electric SA și Legrand SA.
   Dispozitivul
   
               1)
            
            
               Obligă Comunitatea Europeană la plata cu titlu de despăgubire, pe de o parte, a cheltuielilor efectuate de Schneider Electric SA pentru a participa la reluarea procedurii de control a compatibilității cu piața comună a operațiunii de concentrare intervenită după pronunțarea hotărârilor Tribunalului din 22 octombrie 2002, Schneider Electric/Comisia (T-310/01 și T-77/02) și, pe de altă parte, a două treimi din prejudiciul suferit de Schneider Electric corespunzător valorii reducerii prețului de cesionare a societății Legrand SA pe care Schneider Electric a trebuit să o consimtă în favoarea cesionarului în schimbul prelungirii termenului realizării efective a vânzării societății Legrand până la 10 decembrie 2002.
            
         
               2)
            
            
               Respinge acțiunea pentru celelalte capete de cerere.
            
         
               3)
            
            
               Părțile vor transmite Tribunalului, într-un interval de trei luni de la data pronunțării prezentei hotărâri, cuantumul referitor la primul prejudiciu, stabilit de comun acord potrivit modalităților arătate la punctul 320 din prezenta hotărâre.
            
         
               4)
            
            
               În lipsa unui asemenea acord, părțile vor prezenta Tribunalului, în același termen, concluziile lor privind cuantumul prejudiciului.
            
         
               5)
            
            
               Se va realiza o expertiză în scopul evaluării cuantumului referitor la cel de-al doilea prejudiciu, menționat la punctul 1 de mai sus, de către Schneider Electric.
            
         
               6)
            
            
               Invită Schneider Electric și Comisia să aleagă un expert sau să propună Tribunalului o listă de experți pentru ca Tribunalul să desemneze pe unul dintre aceștia.
            
         
               7)
            
            
               Pentru realizarea expertizei, grefa Tribunalului va comunica expertului o copie conformă cu originalul a anexelor 8 și 29 din cerere.
            
         
               8)
            
            
               Expertul va fi invitat să își prezinte raportul într-un termen care urmează să fie stabilit.
            
         
               9)
            
            
               Raportul va fi comunicat părților de către grefa Tribunalului.
            
         
               10)
            
            
               Despăgubirea va fi reevaluată și majorată cu dobânzile moratorii potrivit criteriilor definite la punctele 345 și 346 din prezenta hotărâre.
            
         
               11)
            
            
               Amână pronunțarea cu privire la cheltuielile de judecată.
            
         
      (1)  JO C 7, 10.1.2004.